Ek is gevra om hand by te sit toe prof. Ampie Muller, Van Wyk Louw se skoonseun, baie siek geword het. Hy is in die loop van die boekmaakproses oorlede. My innige meegevoel aan al sy geliefdes.
​Ek het baie geleer tydens die maak van die boek. Dit is 'n aanduiding van Van Wyk Louw se magistrale en blywende bydrae tot die kuns- en intellektuele lewe in die land en in ons taal. Te meer kan ons dankbaar wees dat enkele skrywers se bydraes kort voor hulle dood ontvang is..
Bekend gestel by die huis vir Afrikaanse poësie (hAp) by die geleentheid van die vierdae vir Mimi Coertse en Van Wyk Louw. 'n Toekomsroman vir die jeug en ANDER met dramatiese ekologiese newetekste.
Hierdie webwerf het nou drie skakels na toonsettings van Afrikaanse gedigte. Die eerste is Digsange van Johannes de Beer, die tweede is Lourens Faul s'n en die derde is 'n skakel na Philip Nel se webwerf. (Klik op die blou woorde om te spring.)
Vervulde oomblikke is 'n digbundel van die nuwe digter Elzabe Young-Heyns. Gedigte word nie soseer met die gebruik van sensitiewe foto's van natuurtonele geïllustreer nie, maar dit dra by tot die atmosfeer, veral in die Suid-Afrikaanse landskap.
Die gedigte doen die bundeltitel gestand: telkens is dit geloof, liefde en waardering wat aan die bot kom. As daar soms gekla word dat digters in Afrikaans meestal droewige verse met tragiek bring, is hierdie bundel 'n uitsondering.